
Poslovni broj 15 St-292/18-8

U    I M E    R E P U B L I K E     H R V A T S K E

R J E Š E N J E

	Trgovački sud u Rijeci, OIB 88785964957, po sucu pojedincu Danieli Korlević,  odlučujući o prijedlogu Financijske agencije, Regionalni centar Rijeka, F. Kurelca 8 za otvaranje stečajnog postupka nad dužnikom trgovačkim društvom SALIO d.o.o. Vrbnik, Trg Sv. Ivana 4, OIB 26020270574, dana 04. srpnja 2018. godine

r i j e š i o    j e

Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom SALIO d.o.o. Vrbnik, Trg Sv. Ivana 4, OIB 26020270574.

Obrazloženje

Predlagatelj je podnio sudu 03. svibnja 2018. godine prijedlog za otvaranje stečajnog postupka nad dužnikom SALIO d.o.o. Vrbnik, Trg Sv. Ivana 4, OIB 26020270574 (dalje: dužnik), temeljem čl.110. st.1. Stečajnog zakona (Narodne novine broj 71/15 i 104/17, dalje: SZ-a)   
	Predlagatelj je u prijedlogu naveo da dužnik na dan 01. svibnja 2018. godine u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 32.717,44 kn u koji iznos je uračunata i kamata i naknada Financijske agencije za provedbe ovrhe i da dužnik ima tri zaposlenika.  
	Rješenjem posl. broj St-292/18-2 od 14. svibnja 2018. godine pokrenut je prethodni postupak radi utvrđivanja pretpostavki za otvaranje stečajnog postupka nad dužnikom i naloženo osobi ovlaštenoj za zastupanje dužnika Maristeli Mihovilić, Vrbnik, Trg Sv. Ivana 4 u roku osam dana dostaviti sudu pisano izviješće o financijsko – gospodarskom stanju dužnika u kojem će, biti naznačeni podaci o imovini dužnika i to: popis nekretnina i pokretnina koje čine imovinu dužnika, te gdje se te stvari nalaze, gdje se nalaze i kome pripadaju tuđe stvari na kojima dužnik ima određena imovinska prava, prema kome dužnik ima kakvu novčanu ili koju drugu tražbinu, koja druga prava čine imovinu dužnika, ima li na računima dužnika i kod koga novčana sredstva i ima li dužnik kakvu drugu imovinu.
 	Do završetka prethodnog postupka, zastupnica dužnika po zakonu je na ročištu priložila u spis potvrdu FINE od 28. lipnja 2018. godine iz koje je razvidno da dužnik na dan 28. lipnja 2018. godine nema neizvršenih osnova za plaćanje evidentiranih u Očevidniku redoslijeda osnova za plaćanje, čime je kod dužnika otklonjen stečajni razlog nesposobnost za plaćanje.
Valjalo je stoga, temeljem čl.128. st.9. SZ-a postupak obustaviti i riješiti kao u izreci rješenja.
 
U Rijeci, 04. srpnja 2018. godine

							Sudac
					Daniela Korlević  

UPUTA O PRAVNOM LIJEKU:
Protiv rješenja pravo na žalbu imaju stečajni upravitelj, dužnik pojedinac i svaki stečajni vjerovnik (čl.94.st.5. SZ-a). Žalba se izjavljuje u dva primjerka u roku od osam dana od dostave prvostupanjskog rješenja. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča, a o žalbi odlučuje Visoki trgovački sud Republike Hrvatske. 

